recursal/SuperWikiNEXT-32B huggingface dataset:
Ing. Emil Skakala
Ing. **Emil Skákala** (\* 6. august 1922, Leopoldov – † 27. júl 1990, Bratislava) bol slovenský krasokorčuliar, predseda Krasokorčuliarskeho oddielu Slovan Bratislava, predseda Československého krasokorčuliarskeho zväzu v Prahe, medzinárodný rozhodca v tancoch na ľade, zástupca Československa v ISU, International Skating Union, riaditeľ ZARES, Záhradníctvo a rekreačné služby mesta Bratislavy, vládny splnomocnenec pre Wiener Internationale Gartenschau WIG 1964.

Životopis
---------

Detstvo prežil v Leopoldove. Ako desaťročný sa presťahoval do Bratislavy. Vyštudoval učiteľskú a obchodnú akadémiu. Počas štúdia sa venoval aktívne krasokorčuľovaniu. Najskôr ako pretekár v kategórii jednotlivcov, neskôr v párovej jazde a napokon v tancoch na ľade. Jeho partnerkou bola legendárna Hilda Múdra. Zúčastnil sa niekoľkých Majstrovstiev Slovenska a ČSSR, získal titul Majster Slovenska a Moravy, Akademických majstrovstiev sveta v Špindlerovom Mlýne a v Davose. Po skončení aktívnej činnosti získal kvalifikáciu trénera a rozhodcu prvej triedy. Rozhodoval na Majstrovstvách Európy a Majstrovstvách sveta v krasokorčuľovaní. Viac než 30 rokov pôsobil v zodpovedných funkciách:

* Predseda krasokorčuliarskeho oddielu Slovan Bratislava
* Predseda Slovenského krasokorčuliarskeho zväzu
* Predseda Československého krasokorčuliarskeho zväzu v Prahe

Aj jeho zásluhou vyrástlo v tom čase na Slovensku mnoho talentovaných a úspešných krasokorčuliarov a trénerov. Patria medzi nich Karol Divín, Eva Grožajová, Marian Filc, Júlia Golonková, Liana Drahová, Vlachovská, Bartošievič, Diana Skotnická a Martin Skotnický, Ondrej Nepela, Miroslav Šoška a Jozef Sabovčík.

Popri zamestnaní študoval na Vysokej škole ekonomickej v Bratislave, ktorú úspešne ukončil v roku 1950. Nastúpil do ZARESu ako plánovač. Roku 1952 sa stal riaditeľom ZARESu. Tu pôsobil 3 desiatky rokov, až kým roku 1982 neodišiel do dôchodku.

V období jeho riaditeľovania bola Bratislava kvitnúcou oázou najmä na jar, keď na námestiach a uliciach rozkvitlo státisíce tulipánov. Bol zakladateľom medzinárodnej kvetinovej výstavy Flóra Bratislava.

Bol iniciátorom mnohých krasokorčuliarskych súťaží, ako napr. Veľká cena SNP, Veľká cena Bratislavy, ľadovej revue To je moja melódia a Poďte s nami. V tomto období boli častými hosťami Bratislavy ľadové revue Wiener Eisrevue a Holiday on Ice.

Ocenenia
--------

* *Zlatý odznak ISU*
* *Vyznamenanie za zásluhy o výstavbu*
* *Rad práce*
* *Čestný občan mesta Leopoldov in memoriam*

Externé odkazy
--------------

* Historický kalendár: Emil Skákala[nefunkčný odkaz]
* História Slovenského krasokorčuliarskeho zväzu
* Bratislavské Noviny: 36. Mesto Bratislava malo aj vlastné vinice a víno
* Bratislavské Noviny: Je tu opäť výstava kvetín Flóra Bratislava
* Pravda: V krasokorčuliarskom zväze nastal palácový prevrat, šéfkou je Hrachovcová
* Mesto Nitra: Pred 31. ročníkom[nefunkčný odkaz]
* SME: Bratislava sa po dvadsiatich ôsmich rokoch opäť zaskvela

Autoritné údaje: * SNK: 157158
* VIAF: 8908156565708823500006
Doc. Ing. **Pavel Mertlík**, CSc. (\* 7. mája 1961, Havlíčkův Brod) je český ekonóm, bývalý minister financií v rokoch 1999 – 2001 za vlády Miloša Zemana. V tejto vláde zastával tiež funkciu miestopredsedu pre hospodársku politiku (1998 – 2001). Po svojom odchode z vlády v roku 2001 pôsobil do r. 2012 ako hlavný ekonóm v banke Raiffeisenbank. Vyučuje na Institute ekonomických studií na Fakulte sociálnych vied Karlovej univerzity. V rokoch 2004–2006 bol prezidentom Českej společnosti ekonomickej. Od roku 2012 je rektorom Bankovného institutu vysokej školy.

Životopis
---------

Vyštudoval Národohospodársku fakultu Vysokej školy ekonomickej v Prahe. Po absolvovaní štúdia v roku 1983 pôsobil na tejto fakulte ako asistent. Od roku 1989 do roku 1991 pracoval v Ústave prognózovánia ČR a potom do roku 1995 ako asistent na Fakulte sociálnych vied Karlovej univerzity. V rokoch 1995 – 1998 pracoval v Institute ekonomie Českej národnej banky.

V osemdesiatych rokoch bol Pavel Mertlík členom Komunistickej strany Československa. V roku 1990 spoluzaložil politickú stranu Nezávislá levice, po jej bezprostrednom zániku vstúpil do ČSSD. V súčasnosti je stále členom ČSSD v okrese Praha 4.

Rodina
------

Je synom prekladateľa a spisovateľa Rudolfa Mertlíka.

Externé odkazy
--------------

* Životopis na vlada.cz (po česky)
* Profil na stránke FSV UK Archivované 2013-10-07 na Wayback Machine (po česky)

Autoritné údaje: * GND: 171031210
* ISNI: 0000 0000 5815 1080
* NK ČR: xx0000646
* VIAF: 85310831
***Veľký náčelník Tokeah*** (orig. *Tokeah or the White Rose*) je kniha amerického spisovateľa Charlesa Sealsfielda z roku 1829. Z dnešného pohľadu ide o dobrodružný román z prostredia Divokého západu pre mládež. Na Slovensku vyšiel vo vydavateľstve Mladé letá v roku 1963. Znázornenie indiánov je v knihe až na ich rečový prejav zobrazené príkladne.

Obsah
-----

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Veľký náčelník Tokeah je príbeh o indiánskom kmeni Oconeeov, ktorý sa kvôli pribúdajúcemu osídľovaniu území bielym obyvateľstvom sťahuje na doteraz neznáme územia. Náčelník Tokeah zachránil pred iným kmeňom biele dievča; "Biela ruža" u neho vyrástla. Ona nájde zraneného a vyčerpaného britského námorníka menom James Hodge a až do jeho uzdravenia sa o neho stará. James Hodge unikol pred pirátmi, ktorých vodca, Jean Lafitte, má "Bielu ružu" sľúbenú za ženu. Náčelník Tokeah tento sľub zruší, Lafittovi muži ho prepadnú, no on sa ubráni.

Medzitým sa James Hodge vráti k belochom a zadržia ho v Louisiane ako špióna. Biela ruža, ktorá išla s otcom po pozostatky jeho otca, ho spod obvinení dokáže oslobodiť. Vyjde najavo, že je dcérou španielskeho aristokrata. Tokeah odmieta Bielu ružu vrátiť a v súboji ho zastrelia.

 Opis zápletky alebo rozuzlenia príbehu sa tu končí.
***Sound Theories Vol. I & II*** zachytáva legendárneho gitaristu Steve Vaia pri spolupráci s Netherlands Metropole Orchestra (Holandský Metropolitný orchester). Dvojdiskový album sa zameriava na raritný materiál, vybraný z piatich európskych koncertov, nahrávok zo štúdia a zo zvukových skúšok od polovice roku 2004 do roku 2005.

*Volume I* zachytáva hru Steve Vaia s orchestrom, ktorý už pracoval s uznávanými umelcami po celom svete, ako sú napr. Mike Keneally, Terry Bozzio, Tony Bennett, Natalie Cole, Nancy Wilson, Yellowjackets. Spoločne dávajú Vaiovým skladbám „nový život".

*Volume II* obsahuje pre orchester kompozične upravené skladby Steve Vaiom. Napr. „Shadows and Sparks" a „Bledsoe Bluvd."

Skladby
-------

### Disk 1 - Sound Theories Vol 1: "The Aching Hunger"

1. „Kill the Guy with the Ball" - 4:30
2. „The God Eaters" - 2:09
3. „The Murder Prologue" - 1:09
4. „The Murder" - 7:56
5. „Gentle Ways" - 5:48
6. „Answers" - 5:44
7. „I'm Becoming" - 2:20
8. „Salamanders in the Sun" - 5:05
9. „Liberty" - 2:06
10. „The Attitude Song" - 4:37
11. „For the Love of God" - 9:35

### Disk 2 - Sound Theories Vol 2: "Shadows and Sparks"

1. „Shadows and…" - 8:41
2. „Sparks" - 9:27
3. „Frangelica Pt 1" - 3:04
4. „Frangelica Pt. 2" - 10:30
5. „Helios and Vesta" - 8:19
6. „Bledsoe Bluvd." - 10:08

Zostava
-------

* Steve Vai – gitara
* Netherlands Metropole Orchestra

Externé odkazy
--------------

Steve Vai - For The Love Of God
Pałac Staszica, sídlo Poľskej akadémie vied.
**Poľská akadémia vied** (poľ. **Polska Akademia Nauk**, skr. **PAN**) so sídlom vo Varšave je jedna z dvoch organizácií v Poľsku s charakterom akadémie vied. Súčasným prezidentom akadémie je Jerzy Duszyński.

Bola založená v roku 1952 spojením skorších učených spoločností, vrátane Poľskej akadémie učenia (Polska Akademia Umiejętności, skratka PAU), so sídlom v Krakove, a Varšavskej spoločnosti priateľov učenia, ktorá bola založená v 18. storočí. Všetky inštitúty PAN zamestnávajú dokopy vyše 2 tisíc ľudí a príspevky na chod akadémie tvoria tretinu výdavkov štátneho rozpočtu na vedu. PAN má 7 vysunutých pracovísk v mestách: Gdansk, Katovice, Krakov, Lublin, Lodž, Poznaň a Vroclav.

V roku 1989 Poľská akadémia učenia v Krakove obnovila svoju činnosť, nezávislú od Poľskej akadémie vied.

Známi členovia
--------------

* Tomasz Dietl, fyzik
* Zbigniew Jedliński, chemik
* Franciszek Kokot, nefrológ
* Leszek Kołakowski, filozof
* Roman Kozłowski, paleontológ
* Bohdan Paczyński, astrofyzik
* Andrzej Schinzel, matematik
* Andrzej Trautman, fyzik
* Aleksander Wolszczan, astronóm
* Czeslaw Olech, matematik

Zahraniční členovia
-------------------

* Aage Niels Bohr, fyzik
* Karl Alexander Müller, fyzik
* Roger Penrose, matematik
* Carlo Rubbia, fyzik
* Jang Čen-ning, fyzik
* George Zarnecki, historik umenia

Referencie
----------

1. ↑   *Instytucja PAN - Prezes* [online]. instytucja.pan.pl, [cit. 2021-06-23]. Dostupné online.
2. 1 2   *About the Academy* [online]. [Cit. 2013-03-11]. Dostupné online. ((po anglicky))

Externé odkazy
--------------

* Webová stránka PAN (po poľsky)
* Webová stránka PAN Archivované 2010-09-29 na Wayback Machine (po anglicky)

Zdroj
-----

*Tento článok je čiastočný alebo úplný preklad článku Polish Academy of Sciences na anglickej Wikipédii.*
***Stopár*** (angl. The Pathfinder) je tretím románom z historicko-dobrodružnej pentalógie Príbehy Koženej pančuchy od amerického spisovateľa Jamesa Fenimora Coopera. Román vznikol v roku 1840 ako predposledný príbeh, hoci podľa dejových súvislostí je tretím dielom pentalógie.

Obsah diela
-----------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Názov dal románu jeho hlavný hrdina *Natty Bumppo*, ktorého v tomto románe pre jeho šikovnosť v sledovaní stôp ľudí i zvierat nazývajú *Stopár*. Príbeh sa odohráva začiatkom 1750-tich rokov, na brehu jazera Ontario pri rieke Oswego, v jednej odľahlej britskej pevnosti. Tá sa nachádza na pomedzí dvoch znepriatelených oblastí – anglických a francúzskych kolónií.

*Stopár* spolu so svojim indiánskym priateľom, náčelníkom *Čingačgúkom (Veľkým Hadom)*  a *Jasperom Westernom*, kapitánom lode Bežec, sa vydávajú v ústrety mladej, krásnej *Mabel Dunhamovej*, dcéry seržanta *Dunhama*, slúžiaceho v pevnosti. Chce sa konečne stretnúť so svojim otcom, a ten požiada svojich priateľov, aby v poriadku previedli jeho dcéru do pevnosti. *Mabel* na jej ceste sprevádza strýko z matkinej strany, starý morský vlk *Cap*, náčelník indiánskeho kmeňa Tuskarorov *Ostrý Šíp* a jeho manželka *Júnová Rosa*. 

*Mabel Dunhamová* prežila celý život v meste na Východe, no i napriek tomu z nej vyrástlo očarujúce, ľúbezné a skromné dievča, ktoré učarí každému, s kým sa stretne. Cestou k otcovi spoznáva, že život, ktorý ju čaká v zapadnutej pevnosti uprostred divočiny je pekný a bohatý na zážitky, aj keď je tak veľmi odlišný od pohodlného a pomerne bezpečného života na východnom pobreží, kde žila doteraz. Stretáva tu mnoho obdivuhodných ľudí, ktorý zasvätili svoj život boju za spravodlivosť a mier medzi belochmi a Indiánmi, ale tiež ľudí krutých a bezohľadných. Spoznáva tu tiež svoju veľkú životnú lásku, hoci tým ublíži človeku, ktorý jej zachránil život a ako jedinej žene dal celé svoje srdce.

 Opis zápletky alebo rozuzlenia príbehu sa tu končí.

Referencie
----------

1. ↑  Bibliografické údaje knihy na books.google.com
Plk. Ing. **Miroslav Gardlo** (\* 24. január 1967, Čadca, ČSSR) je dôstojník Ozbrojených síl SR.

V rokoch 2017 až 1. augustu 2019 velil 5. pluku špeciálneho určenia. V súčasnosti by mal byť *„jedným z poradcov najvyššieho veliteľa NATO v Európe pre špeciálne operácie."*

Život
-----

V roku 1991 absolvoval Vojenskú katedru Vysokej školy dopravy a spojov v Žiline a v rovnakom roku sa stal veliteľ čaty Vojska Federálneho ministerstva dopravy v Dolnom Kubíne. V rovnkom pôsobisku sa stal veliteľom roty a od roku 1992 bol odborným asistentom na svojej alma mater. V roku 1995 sa stal veliteľom skupiny a v roku 1997 veliteľom roty 5. pluku špeciálneho určenia. V pluku pôsobi v ďalších štábnych funkciách kým sa v roku 2004 stal vedúci starší dôstojník, veliteľstva Mnohonárodnej brigády - C 5. Česko-Slovenského práporu KFOR v Kosove. V roku 2005 sa ako náčelník štábu vrátil do 5. PŠU. Na tomto poste zotrval do roku 2014 s týmito zahraničnými misiami: V roku 2006 bol veliteľ veliteľstva misie - národného podporného prvku Ženijnej odmínovacej roty, operácie Iracká sloboda, v roku 2010 vedúci starší dôstojník - špecialista, veliteľstvo ISAF, v Afganistane a v roku 2011 odborný radca, Veliteľstvo špeciálnych operácií NATO (NSHQ) v belgickom Monse. V roku 2014 sa stal odborným radcom Odboru síl špeciálneho určenia Generálneho štábu OS SR a v roku 2016 bol vymenovaný za náčelníka tohto odboru.

Od marca 2017 velil 5. pluku špeciálneho určenia. Túto funkciu opustil k 1. augustu 2019. Za svoj najväčší úspech považuje vytvorenie Veliteľstva Síl pre špeciálne operácie.

Referencie
----------

1. 1 2 3 4   *veliteľ pluku* [online]. Ozbrojené sily SR, [cit. 2018-08-02]. Dostupné online.
2. 1 2  PAŽICKÝ, Mário a TASR. *Velenie nad 5. plukom špeciálneho určenia prevzal plukovník Miroslav Gardlo* [online]. Žilina: 5. pluk špeciálneho určenia, 2017-02-26, [cit. 2017-11-01]. Dostupné online. Archivované 2017-11-07 z originálu.
3. 1 2 3  PAŽICKÝ, Mário mjr. a TASR. *5. pluk pod novým velením* [online]. Ozbrojené sily SR, 2019-08-02, [cit. 2019-08-31]. Dostupné online.

Externé odkazy
--------------

* Životopis na stránke 5. pluku špeciálneho určenia
**Vymývač** je v poradí druhé dielo slovenského autora detektívnych románov, Romana Horňáka z roku 2014.

Obsah
-----

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Prepychová štvrť, ulica s radom nádherných domov. Jeden z nich však ukrýva tajomstvo. V jednej z jeho izieb, kľačí na zemi päť osôb. Tri ženy a dvaja muži. Sú oblečení v bielych tunikách, pokožka ich tiel je sfarbená do zlata, v rukách držia pozlátené kalichy. Čo sa na prvý pohľad zdalo magické, už o pár minút prestalo platiť. Snehovo biela izba sa razom zmenila na hrôzostrašné hnojisko z ktorého mrazí. Na prvý pohľad, ukážkový príklad rituálnej samovraždy. Zdanie však klame! Na povrch vyplávali nové skutočnosti. Detektívi identifikovali telá. Mŕtvymi boli podnikatelia, majitelia prosperujúcich spoločností, riaditelia bánk aj cestovných kancelárii. Čo vyzeralo na prvý pohľad jednoznačne, vyšetrovaním sa obrátilo naruby: tesne pred smrťou bol vybielený osobný účet každej z obetí. Obrovské sumy peňazí končili v bankách sídliacich na Seychelských ostrovoch aj vo Švajčiarsku. Brutálne „podnikanie" s ľudskými životmi naberá na obrátkach. Vrah splieta ďalšie siete a čas sa neúprosne kráti.

 Opis zápletky alebo rozuzlenia príbehu sa tu končí.
***Súboj cti*** *(angl. The Quest)* je americký film z roku 1996, ktorý režíroval Jean Claude Van Damme a zároveň v ňom hral hlavnú úlohu. Jeho podstatou je bojové umenie a štruktúra filmu je podobná s filmom Krvavý šport. Pôvodne ho napísal Frank Dux, film je prepracovanou verziou jeho scenáru *"The Kumite"* a ukončil Duxove a Van Dammove priateľstvo.

Zápletka
--------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Van Damme hrá Christophera Duboisa, vreckového zlodeja, ktorý musel v roku 1925 ujsť z New Yorku. Ukryl sa na lodi, ale posádka ho našla a uväznila. Zachránil ho zištný Angličan, Lord Edgar Dobbs, ktorého stvárnil Roger Moore. Dobbs Duboisa neskôr predá do otroctva na Siamskom ostrove, kde sa Dubois vytrénuje na zápasníka v Thajskom boxe. Dobbs neskôr Duboisovi asistuje (samozrejme s veľkým ziskom), kúpi jeho slobodu, takže teraz už ako výnimočný zápasník môže reprezentovať Spojené štáty v turnaji v štýle Kumite, ktorý sa volá *Ghang-gheng* a odohráva sa v *Tibete* v *Stratenom meste*. Stretávajú sa tu reprezentanti rôzny krajín, ako je Nemecko, Sovietsky zväz, Škótsko, Španielsko, Turecko, Brazília, Siam, Južná Kórea, Grécko, Francúzsko, Čína, Japonsko, Okinawa, Keňa a Mongolsko, aby spolu zápasili vo vypadávajúcich kolách. Víťaz turnaja dostáva cennú sochu, *Zlatého draka*. Dubois turnaj vyhrá, keď porazí Mongola, ale Zlatého draka neprijme. Použije ho na výmenu za životy Dobbsa a Harryho, ktorých odsúdili na život v Stratenom meste, pretože sa pokúšali ukradnúť Zlatého draka.

 Opis zápletky alebo rozuzlenia príbehu sa tu končí.

| * z
* d
* u
Jean Claude Van Damme – Filmografia |
| --- |
| 1983 – 1989 | *Rue barbare* · *Monaco Forever* · *Karate Tiger I. – Neustúpiť, nevzdať sa* · *Čierny orol* · *Krvavý šport* · *Kickboxer* · *Kyborg* |
| 1990 – 1999 | *Príkaz na popravu* · *Levie srdce* · *Dvojitý zásah* · *Univerzálny vojak* · *Živý terč* · *Posledný akčný hrdina* · *Niet úniku* · *Street Fighter* · *Timecop* · *Náhla smrť* · *Maximálne riziko* · *Súboj cti* · *Zdvojený úder* · *Legionár* · *Kontraband* · *Inferno* · *Univerzálny vojak 2: Späť v akcii* |
| 2000 – 2009 | *Poslanie* · *Replikant* · *Teror vo vlaku* · *Peklo* · *Prebudená smrť* · *Narko* · *Sınav* · *The Hard Cops* · *Zástupca veliteľa* · *Až do smrti* · *The Shepherd* · *J.C.V.D.*
 · *King of the Iron Fist Tournament* |
***Survive The Night*** je jediný sólový album Doda Dubána ktorý vyšiel v roku 1996. Album bol doprevádzaný singlom „Kill The War".

Popis
-----

Na začiatku roka 1996 vychádza členovi formácie Tublatanka Dodovi Dubánovi sólový album *Survive The Night*. Na tomto projekte zostal Dodo Dubán verný rockovému štýlu. Do päťdesiatminútovej stopáže sa mu zmestilo 13 skladieb z ktorých je plná osmička v angličtine. Album na hudobný trh uvádza singel „Kill The War". Na albume je aj slovenská verzia tejto piesne pod názvom „Zastav boj".

Na albume spolupracovali: Miloš „Dodo" Doležal, Karel Adam, Daniel Haftein, Jaroslav Bartoň, Libor Matejčík, Erich Procházka, Karol Radvanský, Juraj Topor, Pavol Kvassay, Pavol Repa, Anton Popovič, Peter Krajniak, Rudolf Dac, Štefánia Kmiťová, Lucia Mlynariková, Peter Šesták, Viliam Trgo, Jana Šomošiová, Beáta Farkašová, Jarmila Frličková.

Zoznam skladieb
---------------

1. „Kill the War" - 03:29
2. „Survive the Night" - 03:48
3. „Skús zapnúť rádio" - 03:21
4. „The Feather King" - 04:20
5. „Frenzy" - 03:26
6. „Blown Away" - 02:39
7. „Dúfam" - 03:56
8. „Wake Up" - 03:38
9. „Chuť na blues" - 04:21
10. „Vicious Circle" - 03:36
11. „Pre život voľný" - 03:34
12. „Senseless" - 04:38
13. „Zastav boj" - 03:29
**We Are Not Your Kind** je v poradí šiestym albumom americkej metalovej skupiny Slipknot. Bol vydaný 9. augusta 2019 pod hlavičkou hudobného vydavateľstva Roadrunner Records. 

Album We Are Not Your Kind predstavuje pomyselný návrat k nu metalovým koreňom spájajúc prvky ich albumov Slipknot a Vol 3.: Subliminal Verses. Zatiaľ čo prvá polovica albumu je čistým nu metalom, v druhej dochádza k väčšiemu experimentovaniu a je z hudobného hľadiska rôznorodejšia. Skladba A Liar's Funeral prekvapuje pomalými pasážami old-school death metalu, Red Flag zasa koketuje s thrash metalom, Spiders je zvláštna art-popová skladba, Orphan je akokeby vystrihnutá z albumu Iowa obsahujúca ťažkotonážne death metalové riffy a melodické refrény, My Pain je na druhú stranu atmosférická popová skladba ako od speváčky Bjork, Not Long for This World je alternatívnym metalom so silnou príchuťou grunge a záverečná Solway Firth spája death metal a thrash metal.

Zoznam skladieb
---------------

1. "Insert Coin" - 1:38
2. "Unsainted" - 4:20
3. "Birth of the Cruel" - 4:35
4. "Death Because of Death" - 1:20
5. "Nero Forte" - 5:15
6. "Critical Darling" - 6:25
7. "A Liar's Funeral" - 5:27
8. "Red Flag" - 4:11
9. "What's Next" - 0:53
10. "Spiders" - 4:03
11. "Orphan" - 6:01
12. "My Pain" - 6:48
13. "Not Long for This World" - 6:35
14. "Solway Firth" - 5:56
Dr.h.c. prof. Ing. **Rudolf Sivák**, PhD. (\* 11. septembra 1955, Topoľčany) je slovenský ekonóm, vysokoškolský pedagóg. Od roku 2007 do roku 2015 bol rektorom Ekonomickej univerzity v Bratislave.

Akademická kariéra
------------------

V rokoch 1977 ukončil postgraduálne štúdium na Národohospodárskej fakulte Ekonomickej univerzity v Bratislave. Na katedre financií pokračoval ako asistent a v roku 1987 získal vedecko-akademickú hodnosť CSc. v odbore Národohospodárska teória a politika (CSc.). V roku 1995 bol menovaný za docenta (doc.). A v novembri 2001 ho vtedajší prezident Rudolf Schuster menoval za profesora v odbore financie, bankovníctvo a investovanie.
Od roku 2000 do roku 2007 bol zvoleným dekanom Národohospodárskej fakulty. Zároveň od roku 2001 do roku 2005 bol vedúcim jej najväčšej katedry (katedry financií). Na katedre dosiahol aj na najvyššiu pozíciu, keď bol v roku 2006 zvolený za rektora Ekonomickej univerzity v Bratislave pre obdobie 2007 - 2011. Za rektora bol zvolený aj v ďalšom období do roku 2015.

Ocenenia
--------

Rudolf Sivák je držiteľom napríklad týchto ocenení:

* Čestný doktorát od TnUAD Trenčín (2007, za vedeckú a pedagogickú prácu v oblasti financií.)
* Čestný doktorát od Ekonomická univerzita Krakov (2013, za vedeckú a pedagogickú prácu v oblasti financií, bankovníctva a investovania.)

Referencie
----------

1. ↑   *Rudolf Sivák je kandidátom na rektora Ekonomickej univerzity* [online]. SME, 2006-11-15, [cit. 2023-07-02]. Dostupné online.

Externé odkazy
--------------

* Profil na stránke Ekonomickej univerzity
* Profil v na stránke Bratislava-Lamač

Autoritné údaje:
***Youth & Young Manhood*** je debutový album americkej rockovej skupiny Kings of Leon, ktorý vyšiel 7. júla 2003 v Spojenom kráľovstve a 19. augusta 2003 v Spojených štátoch.

Nahrávanie a vydanie
--------------------

Album sa nahrával v štúdiách Sound City Studios vo Van Nuys, Shangri-La Studios v Malibu a Ocean Way Nashville. Ako single vyšli skladby "Molly's Chambers", "Wasted Time" a "California Waiting". Skladba "Spiral Staircase" sa objavila v hre MotorStorm pre PS3. Skladba "Red Morning Light" sa objavila aj v reklame na Ford Focus a ako úvodná pieseň v hre FIFA 2004 od EA Sports. Skladba Holy Roller Novocaine" sa objavila vo filme Talladega Nights a na soundtracku k filmu Tallad Talladay Bobby: The Ballad of Ricky Bobby.

Prijatie
--------

Kritika prijala album vo všeobecnosti priaznivo, keďže na portáli Metacritic získal 79 bodov. Mnohí ocenili, že kapela oživila južanský rockový žáner pod vplyvom punku a garážového rocku, pričom magazín NME označil album za jeden z "najlepších debutov za posledných 10 rokov". AllMusic tvrdil, že album nie je "zvukovo dobrodružný", ale že "v oblasti popu nového tisícročia niektoré mastné lizy určite znejú dobre."  James Hunter z The Village Voice nazval album "najlepším rockovým debutom roku 2003" a uviedol, že skupina nadviazala na svoje prvé EP. Greg Kot v časopise Rolling Stone v priaznivej recenzii vyhlásil, že kapela vie, "kedy sa má odložiť a nechať veci v pokoji", ako aj "kedy má vyskočiť a svedčiť s búchajúcimi tamburínami." Kritici Rolling Stone ho označili za desiaty najlepší album roku 2003 a NME za siedmy najlepší.

Umiestnenie
-----------

V Spojenom kráľovstve sa album umiestnil na treťom mieste, ale v domovskej krajine kapely sa mu darilo horšie a umiestnil sa mimo prvej stovky. Popularita skupiny v Austrálii prudko stúpla v týždňoch od 22. do 29. septembra 2008, keď sa všetky štyri štúdiové albumy skupiny dostali do prvej päťdesiatky. Vďaka tomu sa album Youth and Young Manhood prvýkrát od svojho vydania v roku 2003 objavil v prvej päťdesiatke rebríčka a dosiahol na 46. miesto. Celosvetovo sa predalo viac ako 940 000 kópií albumu a v rebríčku 100 najlepších albumov desaťročia časopisu Rolling Stone sa umiestnil na 80. mieste. Album bol tiež zaradený do knihy 1001 albumov, ktoré musíte počuť, kým zomriete.

Zoznam skladieb
---------------

Autormi všetkých skladieb sú Caleb Followill, Nathan Followill a Angelo Petraglia, okrem skladby "Trani", ktorá je od Matthewa Followilla.

1. "Red Morning Light" - 3:00
2. "Happy Alone" - 3:59
3. "Wasted Time" - 2:46
4. "Joe's Head" - 3:21
5. "Trani" - 5:00
6. "California Waiting" - 3:28
7. "Spiral Staircase" - 2:55
8. "Molly's Chambers" - 2:15
9. "Genius" - 2:48
10. "Dusty" - 4:21
11. "Holy Roller Novocaine" (ends at 4:05; hidden track "Talihina Sky" starts at 8:20) - 12:09

Album nahrali
-------------

* Caleb Followill - spev, rytmická gitara
* Matthew Followill - sólová gitara, klavír v skladbe "Talihina Sky"
* Jared Followill - basová gitara, klavír v skladbe "Trani"
* Nathan Followill - bicie, perkusie, spev

Zdroj
-----

*Tento článok je čiastočný alebo úplný preklad článku Kings of Leon na anglickej Wikipédii.*
**Sloboda a priama demokracia - Tomio Okamura (SPD)** (čes. Svoboda a přímá demokracie - Tomio Okamura (SPD); starší názov: *Sloboda a priama demokracia* - čes. Svoboda a přímá demokracie), skrátene **SPD**, je české politické hnutie, založené v prvej polovici roku 2015 poslancami Tomiom Okamurom a Radimom Fialom, ktorí odišli po roztržke v poslaneckom klube z hnutia Úsvit priamej demokracie. Hnutie samo seba označuje za vlastenecké, v programe presadzuje priamu demokraciu, obmedzenie imigrácie, odvolateľnosť politikov a vypísanie referenda o vystúpení z EÚ. V zahraničí má SPD podporu napríklad predsedníčky francúzskeho Národného frontu, Marine Le Penovej.

Vznik
-----

Hnutie Sloboda a priama demokracia vzniklo v dôsledku niekoľkomesačnej krízy v predchádzajúcom pôsobisku oboch zakladateľov – z hnutia Úsvit, ktorého vedenie prevzal poslanec Marek Černoch. Obe znepriatelené strany sa vinili z údajného kradnutia peňazí z hnutia, Tomio Okamura svojich oponentov označoval za pučistov, väčšina Úsvitu sa však postavila proti nemu. Okamura s Radimom Fialom, ktorých v marci 2015 zvyšok hnutia zo svojich radov vylúčil, založili vlastné hnutie a v máji požiadali o registráciu Slobody a priamej demokracie na ministerstve vnútra. V prípravnom výbore okrem tejto dvojice figuroval ešte Jaroslav Staník. Dňa 16. júna 2015 uviedli, že hnutie bolo registrované a začalo nábor členov. Tomio Okamura v tej dobe prehlásil, že má tisíce záujemcov o členstvo.

Referencie
----------

1. ↑  národná delegácia tvoriaca MENL, menleuropa.eu, 2015,2016
2. ↑  BUCHERT, Viliam. *VILIAM BUCHERT: Puč v Úsvitu: Okamura své hnutí tak dlouho „dojil" a omezoval, až ho to semlelo* [online]. Reflex.cz, 2015-02-25. Dostupné online. (po česky)
3. ↑  BULISOVÁ, Karolína. *Krajně pravicová Le Penová podpořila Okamuru ve volbách - Seznam Zprávy* [online]. 2017-10-20, [cit. 2017-10-22]. Dostupné online. Archivované 2017-10-21 z originálu. (po česky)
4. ↑  ČT24. *„Jsme radikální hnutí." Okamura má novou stranu – SPD* [online]. Česká televize, 2016-05-13, [cit. 2016-06-13]. Dostupné online. (po česky)
5. ↑   *Svoboda a přímá demokracie* [online]. Týden v politice, 2015-05-10, [cit. 2015-05-13]. Dostupné online. (po česky)
6. ↑   *Okamura zakládá nové hnutí - program prý bude stejný jako u Úsvitu* [online]. ČT24, 2015-05-05, [cit. 2015-05-13]. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Sloboda a priama demokracia – Tomio Okamura (SPD)**

Zdroj
-----

*Tento článok je čiastočný alebo úplný preklad článku Sloboda a přímá demokracie na českej Wikipédii.*
Ing. **Daniel Takáč** (\* 12. január 1971, Praha) je český moderátor a televízny spravodaj Českej televízie špecializujúci sa na politiku. V súčasnosti (2019) striedavo so Zuzanou Tvarůžkovou moderuje reláciu *Interview ČT24*.

Biografia
---------

Narodil sa v hlavnom meste Česko-Slovenska, Prahe. Študoval na Strednej priemyselnej škole dopravnej v Prahe, kde maturoval v roku 1989. V štúdiu ďalej pokračoval na elektrotechnickej fakulte Českého vysokého učenia technického v Prahe. V roku 1994 promoval a získal titul inžinier. Už počas štúdia pracoval v Českom rozhlase.

Počnúc rokom 1991 pôsobí v Českom rozhlase ako moderátor a redaktor na stanici Rádiožurnál.

Od roku 1994 až do apríla 2005 pracoval v súkromnej televízii Prima. Medzi rokmi 1997 až 2001 bol dokonca šéfredaktorom spravodajstva. Následne prešiel do Českej televízie, v ktorej uvádzal relácie: 

* *Hyde Park* (január 2010 – ?)
* *Události, komentáře* (apríl 2014 – jún 2018)
* *Interview ČT24* (jún 2018 – súčasnosť)

Zdroj
-----

*Tento článok je čiastočný alebo úplný preklad článku Daniel Takáč na českej Wikipédii.*
**The Ren & Stimpy Show** je americký animovaný seriál. Autorom je kanadský scenárista a animátor John Kricfalusi, seriál vysielala stanica Nickelodeon v rokoch 1991 – 1995. V roku 1994 odvysielala časť seriálu v českom znení TV Nova.

Seriál znamenal prelom v animovanej tvorbe pre deti, do ktorej vniesol čierny humor, násilie, skatológiu a absurdný dej. Hlavnými hrdinami boli Ren Hoek, astmou trpiaci, hysterický a povýšený pes rasy čivava (nahovoril ho John Kricfalusi) a Stimpson J. Cat, tučný kocúr vyznačujúci sa pomalým chápaním a vždy dobrou náladou (hlas mu prepožičal Billy West). Vedľajšími postavami boli George Liquor, Powdered Toast Man, Muddy Mudskipper, Mr. Horse, Sven Hoek a ďalšie, v úlohe pápeža sa predstavil Frank Zappa. Súčasťou programu boli tiež parodické reklamy na poleno ako ideálnu hračku. Seriál získal množstvo fanúšikov, ale drastické výjavy a karikatúrna nadsádzka viedli k početným protestom rodičov aj sponzorov, ktorým sa vedenie štúdia snažilo čeliť cenzúrnymi zásahmi a nakoniec rozviazalo zmluvu s Kricfalusim.

Na motívy seriálu vznikla rada počítačových hier *The Ren & Stimpy Show: Buckaroo $!*, *The Ren & Stimpy Show: Veediots!* a *The Ren & Stimpy Show: Fire Dogs*. V roku 2003 bolo natočené pokračovanie seriálu *Ren & Stimpy "Adult Party Cartoon"*, určené iba dospelému publiku, ktoré uviedla Spike TV, ale po šiestich dieloch bolo vysielanie zastavené.

Referencie
----------

1. ↑
2. ↑
3. ↑
4. ↑  ]
5. ↑   *Archivovaná kópia* [online]. [Cit. 2016-11-13]. Dostupné online. Archivované 2018-02-20 z originálu.

* *Tento článok je čiastočný alebo úplný preklad článku Ren a Stimpy na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **The Ren & Stimpy Show**

Externé odkazy
--------------

* Oficiálne stránky
* *The Ren & Stimpy Show* v Internet Movie Database (po anglicky)
* *Ren & Stimpy Show, The* v Česko-Slovenskej filmovej databáze
**Ladislav Reiss** (\* 24. jún 1902, Divín – † 8. marec 1983, Bratislava) bol elektrotechnický inžinier, vysokoškolský pedagóg.

Rodina
------

* otec Móric Reiss
* matka Mária rod. Reisová
* manželka Irena rod. Spiegelová

Životopis
---------

V roku 1912 – 1920 študoval na gymnáziu v Banskej Bystrici a v Lučenci, elektrotechniku na ČVUT v Prahe. Pracoval v energetických podnikoch, 1928 – 1945 v Stredoslovenských elektrárňach v Banskej Bystrici a na ministerstvách. Vysokoškolský pedagóg, dekan Fakulty elektrotechniky SVŠT v Bratislave (dnes Slovenská technická univerzita). Spoluzakladateľ Československej vedeckotechnickej spoločnosti, člen Energetickej komisie ČSAV. Zaoberal sa hydroenergetikou, problematikou prenosu elektrickej energie, ekonomickými a ekologickými problémami energetiky. Iniciátor výstavby Elektrárne v Novákoch a sústavy vodných diel na Dunaji. Autor projektov encyklopedických a lexikálnych príručiek, štúdií a článkov. Účastník ilegálneho protifašistckého odboja, zmocnenec SNR pre elektrárne. Priekopník lyžovania v Banskej Bystrici, podpredseda SKI-klubu v Banskej Bystrici (1933 – 1939), člen športovej jednoty Makabi a jej lyžiarskeho oddielu, rozhodca lyžiarskych súťaží. Projektant a staviteľ Skokanského mostíka gen. M. R. Štefánika v Banskej Bystrici na Srnkovej (otvorený 29. januára 1933). Nositeľ viacerých vyznamenaní.

Literatúra
----------

* *Slovenský biografický slovník*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * NK ČR: jk01102245
* SNK: 157426
* VIAF: 83878874
"**The Tree**" (česky vyšlo ako *Strom*) je poviedka amerického spisovateľa Howarda P. Lovecrafta. Vznikla v roku 1920 a prvýkrát bola publikovaná v októbri 1921, v 7. čísle magazínu *The Tryout*.

Pozadie
-------

Poviedka vznikla v začiatkoch Lovecraftovej spisovateľskej kariéry a je zaraďovaná do jeho tzv. "strašidelného" obdobia. Inšpiráciu pravdepodobne aspoň čiastočne získal z knihy *The Great God Pan* od Arthura Machena, vydanej v roku 1890. Za pozornosť stojí najmä Machenov popis Pana ako prírodnej sily.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Olivovník na gréckom ostrove Ithaka, ktorého vek sa odhaduje na viac ako 1500 rokov.
Poviedka má formu príbehu či povesti z čias starovekého Grécka, zapísanej neznámym autorom. Hovorí o dvoch bratoch, výnimočných sochároch, ktorí žili spoločne vo vile pod horou Menalus (obľúbené to miesto Pana) v Arkádii. Tyran zo Syrakúz ich požiadal o vytvorenie sochy Tyché, pričom o zákazku mali súperiť; obaja na svoju prácu vzájomne nežiarlili a tak sa očakávalo, že si budú pomáhať a víťazná socha prekoná všetko, čo bolo dovtedy z kameňa stvorené.

Jeden z bratov, Kalos, však začal postupne chorľavieť a jeho brat Musides sa začal obávať najhoršieho; práce na sochách, ktoré nik okrem bratov ešte nevidel, sa prakticky zastavili. Kalos sa čoraz častejšie uťahoval do svojho obľúbeného olivového hája, kde nakoniec napriek všetkým snahám brata i lekárov nakoniec zomrel. Želal si, aby s ním boli pochované niektoré vetvy s určitých stromov v tomto háji.

Na jeho počesť Musides vytvoril nádhernú kamennú hrobku a k hlave svojho brata uložil požadované vetvy. Potom sa vrhol na prácu na soche, aby tak zabudol na žiaľ. Pri bratovej hrobke vyrástol zvláštne pokrivený olivovník, ktorý však Musida napĺňal strachom a odporom. 

Socha bola dokončená o tri roky; medzitým olivovník prerástol všetkých svojich súkmeňovcov. Keď si však poslovia zo Syrakúz prišli sochu odniesť, zastihla ich pod horou silná búrka; keď ráno dorazili na miesto, našli z vily iba trosky; dopadla na ňu jedna z vetiev toho zvláštneho, pokrútené ľudské telo pripomínajúceho, olivovníka. Nenašli ani stopu po soche, pre ktorú prišli, ani po Musidovi, ktorý ju pre nich vytesal.

 Opis zápletky alebo rozuzlenia príbehu sa tu končí.

Referencie
----------

1. ↑   *Dagon and Other Macabre Tales* [online]. HP Lovecraft.com, rev. 2005-06-19, [cit. 2014-05-13]. Dostupné online. (po anglicky)

Iné projekty
------------

Wikizdroje
* Spolupracuj na Wikizdrojoch Wikizdroje ponúkajú pôvodné diela od alebo o **The Tree**

Zdroje
------

* *Tento článok je čiastočný alebo úplný preklad článku The Tree na anglickej Wikipédii.*
* LOVECRAFT, Howard Phillips. *Hrobka*. Praha : Plus, 2010. (1. vyd. tohoto souboru). ISBN 978-80-259-0051-2. Kapitola Strom, s. 122-128. (po česky)
* LOVECRAFT, Howard P. (autor); JOSHI, S. T. (editor). *Dagon and Other Macabre Tales*. Corr. 5th print. vyd. Sauk City, WI : Arkham House, 1987. ISBN 0-87054-039-4. Kapitola The Tree. (po anglicky)
**Viktor Petrovič Savinych** (rus. Виктор Петрович Савиных; \* 7. marec 1940, Beriozkiny) je bývalý sovietsky kozmonaut. Roku 1981 sa zúčastnil na lete kozmickej lode Sojuz T-4, absolvoval pobyt v orbitálnej stanici Saľut 6. V roku 1985 bol letovým inžinierom misie Sojuz T-13 s dlhodobým pobytom na stanici Saľut 7 a v roku 1988 letovým inžinierom misie Sojuz TM-5 s pobytom na stanici Mir.

Život
-----

Jeho otec bojoval počas celej vojny a po nej celá rodina vrátane malého Viktora pracovala v kolchoze. S úspechom dokončil desaťročnú školu a nastúpil na permské technické učilište so zameraním na železnicu. Na jedlo si musel privyrábať nočnými brigádami. Potom nastúpil na zúrodňovacie práce na celinách, jazdil traktorom aj na kombajne. Vojenskú uniformu obliekol, až keď získal diplom technika. Najprv pracoval u topografov a neskôr u železničného vojska. Naučil sa stavať vlečky v močariskách tajgy. Potom začal študovat na moskovskom inštitúte inženierskej geodézie , leteckého snímkovania a kartografie. V roku 1957 obhájil diplomovú prácu a nastúpil do konštrukčnej kancelárie. V roku 1978 sa ocitl medzi kandidátmi na kozmonautov. Do vesmíru odštartoval o dva roky neskôr ako stý kozmonaut. Letel na Sojuze T-4 s Kovaľonokom, spojili sa so Saľutom 6 a v rámci programu Interkozmos tu spolupracovali s medzinárodnými posádkami. Na Zem sa obaja vrátili o 2,5 mesiaca s vedomím, že boli na Saľute 6 poslední. O štyri roky neskôr štartoval po druhýkrát na Sojuze T-13 s Džabenikovom , aby pracovali ako štvrtá základná posádka na orbitálnej stanici Saľut 7 viac ako päť mesiacov. Dole sa vrátil v inej lodi, Sojuze T-14. Od 1. decembra 1978 do 9. februára 1989 bol civilným inžinierom v NPO Energija. Naposledy letel v roku 1988, a to v lodi Sojuz TM-5, v posádke mal bulharského kozmonauta A. Alexandrova, časť z deväťdennej cesty strávili na orbitálnej stanici Mir. Na Zem sa vrátil v lodi TM-4. Vo vesmíre strávil 252 dní.

Viktor Savinych bol dvakrát ocenený titulom Hrdina Sovietskeho zväzu (26. mája 1981 a 20. decembra 1985).

Zdroje
------

*Tento článok je čiastočný alebo úplný preklad článku Viktor Savinych na českej Wikipédii.*

Encyklopédia astronómie
*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*


Autoritné údaje: * ISNI: 0000 0000 3366 7320
* LCCN: n84045443
* NK ČR: js20201073357
* VIAF: 48159414
* WorldCat: lccn-n84045443
**Torbernit** je minerál kryštalizujúci v tetragonálnej sústave, chemicky hydratovaný fosforečnan medi a uranylu – Cu(UO2)2(PO4)2·8−12H2O.

Minerál je pomenovaný na počesť švédskeho mineralóga Torberna Bergmana.

Charakteristika
---------------

Tento minerál vytvára najčastejšie lupenité alebo práškovité agregáty, niekedy sa vyskytuje zemitý. Farba torbernitu je zelená, vryp má svetlozelenú farbu. Je to priesvitný minerál s perleťovým leskom.

Vznik
-----

Vyskytuje sa ako druhotný uránový minerál, na Slovensku sa chudobné nálezy uvádzajú z pieskovcov a zlepencov v okolí Novoveskej Huty, z Nízkych Tatier (Vikartovský chrbát), drobné výskyty v Slovenskom rudohorí.

Poznávanie
----------

Je veľmi krehký, vyznačuje sa silnou fluorescenciou.

Výskyty na Slovensku
--------------------

Kálnica (pri: Nové Mesto nad Váhom, Trenčín okres), Novoveská Huta (pri: Spišská Nová Ves), Východná (Liptovský Mikuláš okres), Vikartovský chrbát (pri Poprade), Brezno

Iné projekty
------------

Commons
* Spolupracuj na Commons Commons ponúka multimediálne súbory na tému **Torbernit**

Externé odkazy
--------------

* Mineraly.sk – zdroj, z ktorého (pôvodne) čerpal tento článok.
* Torbernit na www.mindat.org
***Túto hudbu mám rád*** je relácia Slovenského rozhlasu vysielaná od roku 2000. Na stanici Rádio Slovensko, od roku 2015 na stanici Rádio Regina ju pravidelne moderuje Vlado Franc, výnimkou bolo vydanie, kde bol sám hosť v roku 2003 pri príležitosti vysielania 150. vydania relácie. Relácia sa do 26. februára 2012 vysielala vždy v sobotu popoludní. Od 4. marca sa začala vysielať každú nedeľu dopoludnia.

V relácii počas rozhovoru moderátora s hosťom znie hudba, pieseň ktorú vybral hosť do relácie. Ak je hosťom spevák tak hrajú aj jeho piesne. Námet relácie vznikol v roku 1999 po vyhlásení riaditeľa rozhlasu na prémiu pre nový námet rozhlasovej relácie. 500. premierové vydanie relácie bolo odvysielané dňa 17. júna 2012, hosťom v relácii bol Richard Müller.

Literatúra
----------

* Vlado Franc: *Túto hudbu mám rád* (podtitul: *Pätnásť známych slovenských a českých osobností z obľúbenej relácie Slovenského rozhlasu*), Forza Music, 2007, ISBN 978-80-968475-7-0, kniha obsahuje CD

Referencie
----------

1. 1 2  Vlado Franc: Nebyť priazne poslucháčov, Krištáľové krídlo nezískam
2. ↑  Túto hudbu mám rád - Vlado Franc, litcentrum.sk

Externé odkazy
--------------

* Oficiálna stránka relácie, na stránke je zoznam hostí
**Paul Joseph Weitz** (\* 25. júl 1932, Erie – † 22. október 2017, Flagstaff) bol americký astronaut, námorný dôstojník a pilot, letecký inžinier a skúšobný pilot. Bol členom trojčlennej posádky misie Skylab 2, ktorá ako prvá letela na vesmírnu stanicu Skylab, prvú americkú orbitálnu stanicu. Neskôr bol tiež veliteľom misie STS-6, prvého letu raketoplánu *Challenger*.

Život
-----

### Škola a výcvik

Weitz v roku 1954 absolvoval Pensylvánsku štátnu univerzitu ako letecký inžinier. Dlhý čas pôsobil v námornom letectve. Podal si prihlášku do tímu astronautov a v roku 1966 bol prijatý do piatej skupiny v NASA. Prešiel výcvikom k programu Apollo, po jeho predčasnom zrušení sa precvičil na program Skylab. Oženil sa a mal dve deti.

### Lety do vesmíru

Spoločne s astronautmi Conradom a Kerwinom štartoval ako člen prvej z posádok programu Skylab v máji 1973 z mysu Canaveral v kozmickej lodi nazvanej Skylab 2 (loď z pôvodného programu Apollo). Cieľom bola 80-tonová stanica Skylab, v tom čase už krúžiaca na obežnej dráhe Zeme ako vesmírna stanica. Spojenie oboch objektov sa vydarilo a kozmonauti plnili svoje úlohy, pričom tiež vystúpili do otvoreného vesmíru. Na stanici pracovali necelý mesiac a potom sa v poriadku vrátili domov. Druhú príležitosť dostal až o 10 rokov neskôr, vo svojich 51 rokoch. Vo funkcii veliteľa letu riadil prvý let raketoplánu Challenger, misiu STS-6. Počas letu bola vypustená stacionárna družica TDRS a uskutočnený 4-hodinový výstup, on sám viac ako hodinu. Počas svojich dvoch letov strávil vo vesmíre 33 dní.

* Skylab 2 (25. máj 1973 – 22. jún 1973)
* STS-6 (4. apríl 1983 – 9. apríl 1983)

### Ďalšie udalosti

Z tímu astronautov bol vyradený v marci 1988, ale zostal u NASA v rôznych funkciách. Bol tiež námestníkom riaditeľa Johnsonovho vesmírneho strediska. Paul Weitz zomrel na myelodysplastický syndróm 22. októbra 2017 vo veku 85 rokov vo Flagstaffe v Arizone.

Referencie
----------

1. ↑  
 *Vrátil sa z dôchodku, aby pilotoval raketoplán Challenger, umrel Paul Weitz* [online]. SME, 2017-10-25, [cit. 2017-11-23]. Dostupné online.
2. ↑  BRUCE, David. *Erie County astronaut Paul Weitz dies at 85* [online]. goerie.com, [cit. 2017-10-28]. Dostupné online.
3. ↑   *Paul Weitz, astronaut who helped repair Skylab and commanded space sh…* [online]. archive.is, 2017-10-25, [cit. 2017-10-28]. Dostupné online. Archivované 2017-10-25 z originálu.

Literatúra
----------

* Codr, Milan (1982). Sto hvězdných kapitánů. 1. vyd. Praha: Práce. ISBN 24-033-82.

Iné projekty
------------

Commons
* Spolupracuj na Commons Commons ponúka multimediálne súbory na tému **Paul Joseph Weitz**

Externé odkazy
--------------

* Paul Weitz na stránkach spacefacts.de (po anglicky)
**Judith Arlene Resniková** ( \* 5. apríl 1949, Akron, Ohio, USA – † 28. január 1986, nad Floridou) bola americká astronautka, ktorá tragicky zahynula 28. januára 1986 v raketopláne Challenger nad Floridou.

Život
-----

### Mladosť a výcvik

Vyštudovala univerzitu Carnegie – Meilon v Pittsburghu v roku 1970 a stala sa inžinierkou elektrotechniky. Nastúpila v spoločnosti RCA v Moorestowne v New Jersey, kde pracovala na vývoji integrovaných obvodov. Po ďalších siedmich rokoch na univerzite v Marylande obhájila doktorát. Nastúpila ako vývojová pracovníčka do firmy Xerox Corporation v El Sequendo v Kalifornii. Do tímu astronautov NASA bola prijatá v januári 1978 ako astronaut špecialista do ôsmej skupiny, vtedy ešte slobodná. Rada hrala na klavír. Bavila ju matematika. Vydala sa a skoro na to aj rozviedla. Bola židovského vyznania.

### Lety do vesmíru

Judith Resniková, štvrtá žena vo vesmíre, 147. človek zo Zeme, na obežnú dráhu po prvýkrát vzlietla v raketopláne Discovery v roku 1984. Bola to šesťdenná misia STS-41-D. Štart prebehol zo zvyčajného kozmodrómu na myse Canaveral. Posádku Discovery tvorili Henry Hartsfield (veliteľ), Michael Coats (druhý pilot), letoví špecialisti dr. Judith Resniková, dr. Steven Hawley a Richard Mullane a konečne „prvý cestujúci" v raketopláne, Charles Walker, inžinier od firmy McDonnell Douglas. Vypustili družice SBS 4, Leasat 2 a Telstar 3. Návrat bol na základňu Edwards Air Force Base.

Po druhýkrát dostala príležitosť v tragickom lete raketoplánu Challenger. Misia označená STS-51-L skončila 73 sekúnd po štarte z Floridy výbuchom. Celá posádka v zložení Francis Scobee, Michael Smith, Judith Resniková, Ellison Onizuka, Ronald McNair, Gregory Jarvis a Sharon McAuliffeová zahynula. 

* STS-41-D Discovery (30. august 1984 – 5. september 1984)
* STS-51-L Challenger (28. január 1986)

Počas svojich 2 letov strávila vo vesmíre 6 dní.

Externé odkazy
--------------

* (po česky) Judith Resniková v encyklopédii SPACE-40
* (po česky) Resniková, J.A. v Malej encyklopédii kozmonautiky

Autoritné údaje: * GND: 1231270098
* ISNI: 0000 0000 2972 2593
* LCCN: n88292033
* VIAF: 70501617
* WorldCat: lccn-n88292033
**Lucas Vázquez Iglesias** známy ako **Lucas Vázquez** (\* 1. júl 1991, Curtis, Španielsko) je španielsky profesionálny futbalista hrajúci za španielsky klub Real Madrid. Jeho pozíciou je post krídelníka a na drese nosí číslo 17.

Klubová kariéra
---------------

### Real Madrid

Lucas sa narodil v meste Curtis. Do tímu Real Madrid sa dostal ako 16-ročný, v roku 2007. Pred pôsobením v A-tíme hrával za "C" a "B" tím Realu.

V roku 2014 odišiel na hosťovanie do barcelonského Espanyolu. V katalánskom tíme dal v tridsiatich štyroch zápasoch tri góly. V Espanyole debutoval 19. augusta 2014 v domácom zápase proti FC Sevilla pri prehre 1 : 2. Svoj prvý gól za Espanyol dal 5. októbra 2014 v domácom zápase proti Realu Sociedad pri výhre 2 : 0.

Po sezóne sa vrátil späť do madridského Realu. Debut za A-tím si pripísal 12. septembra 2015 vo vonkajšom zápase proti Espanyolu. Prvý gól za „Los Galacticos" dal 30. decembra 2015 proti Realu Sociedad, keď Real v zápase na domácom štadióne Estadio Santiago Bernabéu vyhral 3 : 1. S Realom zaznamenal Vázquez hneď niekoľko úspechov, je trojnásobným víťazom Ligy majstrov (15/16, 16/17, 17/18), jedenkrát vyhral španielsku La Ligu (v sezóne 16/17) a jedenkrát vyhral aj španielsky superpohár. Taktiež je víťazom majstrovstiev sveta klubov a superpohára UEFA.

Reprezentačná kariéra
---------------------

Vázquez nereprezentoval Španielsko v mládežníckych kategóriách. Jeho prvý štart za A-tím Španielska prišiel 7. júna 2016 v priateľskom zápase s Gruzínskom pri domácej prehre 0 : 1. Za španielsky národný futbalový tím ešte neskóroval ani raz.

Externé odkazy
--------------

* Lucas Vázquez - Profil na oficiálnej stránke Realu Madrid
* Lucas Vázquez - Soccerway
* Lucas Vázquez - Transfermarkt

Zdroj
-----

*Tento článok je čiastočný alebo úplný preklad článku Lucas Vázquez na anglickej Wikipédii.*

| * z
* d
* u
Real Madrid CF |
| --- |
| 
* 1 Courtois
* 2 Carvajal
* 3 Militão
* 4 Alaba
* 5 Bellingham
* 6 Nacho Kapitán klubu
* 7 Vinícius Júnior
* 8 Kroos
* 10 Modrić
* 11 Rodrygo
* 12 Camavinga
* 13 Lunin
* 14 Joselu
* 15 Valverde
* 17 Vázquez
* 18 Tchouaméni
* 19 Ceballos
* 20 García
* 21 Díaz
* 22 Rüdiger
* 23 Mendy
* 24 Güler
* 25 Kepa
* Tréner: Ancelotti

 |
O ďalších ústavách Mongolska pozri *Ústava Mongolska.*
**Ústava Mongolska** (mong. Монгол Улсын Үндсэн Хууль – *Mongol Ulsyn Undsen Chúľ*) je základný a najvyšší zákon (ústava) Mongolska. Bola prijatá 13. januára 1992, s účinnosťou od 12. februára, novelizovaná 24. decembra 1999 a 4. decembra 2000. 

Ústava odzkadľuje politické, ekonomické a spoločenské zmeny nastolené demokratickou revolúciou v roku 1990, ktorá ukončila obdobie vlády komunistického režimu. Mongolsko ustanovuje ako demokratickú pluralitnú parlamentnú republiku, garantujucu ľudské práva, slobodu vierovyznania, prejavu, pohybu a v hospodárskej oblasti ustanovujúca zmiešanú ekonomiku. Ústava sa člení na šesť hláv a 70 článkov.

Predchádzajúce (socialistické a nedemokratické) ústavy boli prijaté v rokoch 1924, 1940 a 1960.

Referencie
----------

1. ↑  Sanders 2010, s. 171
2. ↑  Sanders 2010, s. 171-172

Použitá literatúra
------------------

* Sanders, Alan J. K. (2010), „Constitution", *Historical Dictionary of Mongolia* (3. vyd.), Lanham, MD; Toronto; Plymouth: The Scarecrow Press, str. 171-172, ISBN  9780810861916

Externé stránky
---------------

* Platné znenie (po mongolsky)
* Anglický preklad na stránkach World Intellectual Property Organization (po anglicky)